Noormarkun Tennisseuran nelurikisa 5.-6.8. -23

Ennakkoon ilmoittautuneita oli ennätysmäärä 18 plus joitain varalla lisänä. Saatiin kohtuullistettua otteluiden määrää, kun muodostettiin kolme lohkoa rankingin mukaan. Sijoitetuille pelaajille arvottiin pari kilpailutoimikunnan avoimessa kokouksessa.

Sääennusteet viikolla olivat hieman pelkoa herättävät, mutta lauantain aamun sateen jälkeen ilma muuttui lähes täydelliseksi. Aurinkoa lauantaina ja pilviä sunnuntaiksi.

A-lohkon Juha Pajunen parinaan Tarmo Lipping lähti ennakkosuosikkina kohtaamaan Kimmo Ahosta ja Ilpo Pokelaa. Ensimmäinen erän numerot 6-1 vaikuttavat, että olisi ollut ylivoimaista, muttei se niin mene. Ottelussa oli monia sanoinkuvaamattomia tiukkoja palloralleja. Toisessa erässä Kimmo ja Ilpo saivat paremmin juonesta kiinni. Taktiikka nelureissa on yleensä ratkaisevaa. Varsinkin heikompaa painostetaan ja jos verkkopelaaja ei ole Juhan tasoinen, niin tilaisuuksia saadaan. Tarmo otti monia palloja verkolta, mutta liian kesyinä antoivat nopeille vastustajille edun siirtää pallo tyhjään tilaan. Juha lukee peliä hyvin, muttei ei voi millään kaikkeen ehtiä. Ilpo on erityisen nopea, mikä näkyy aiemmin pesäpalloa pelanneena kovissa syötöissäkin. Toisen erän tulos Kimmolle ja Ilpolle 6-3.

Kolmas erä ratkaistiin tiebreak- menetelmällä (katkaisupeli). Erä-tiebreak pelataan 10 pisteeseen asti kahden pisteen erolla. Hurmiossa pari Kimmo/Ilpo meni 5-0 johtoon, mutta tässä vaiheessa tapahtui jotain, mitä pohdittiin pitkään; varmistelun makua! Vasenkätinen Juha paransi syöttöään, joka tuottaa yleensä ongelmia vastaanottajille varsinkin sivukierteellä. Uskomattomasti Juha ja Tarmo pitivät pintansa vieden kymmenen pistettä peräkkäin ja siten voittaen 10-5 kolmannen erän.

B-lohkossa Pertti Rajala parinaan Nicklas Ljungman vaikutti liian hyviltä peitoten sekä parin Tony Takala/Heikki Pohja 2-0 (6-1,6-2) että Juha Haapakka/Clement Poumeyrol 2-0 (6-0,6-1) selkein luvuin.

Heikin kommentti: ”Olisi ollut mahdollisuuksia, mutta tärkeä meno painoi päälle!”

C-lohkon kahinoissa oli enemmän tasaisuutta. Pari Esa Kallela ja Gez Pitkälä ennakkosuosikkina ei saanut peliään sujumaan vaan hävisi parille Eero Kivimäki (aiemmin aitajuoksussa menestynyt) ja Klaus Nygård, vaikka kumpikin erä oli hyvin tasainen. Esan peli on aika lailla erityyppistä kuin ollaan totuttu. Hän ottaa palloja usein ilmasta ilman pomppua, mikä nopeuttaa peliä. Lisäksi hän käyttää paljon suoria kierteettömiä tai alakierteisiä lyöntejä. Eero vastaavasti on vanhan koulukunnan edustaja, joka nuorena mittelöi Veli Paloheimonkin kanssa. Gez oli jääkiekossa Kärppien A- joukkueessa ja nopeudesta sen huomaa, vaikka ikääkin tullut. Toisessa ottelussa Esa/Gez voitti suhteellisen helpon tuntuisesti parin Vesa Järvenpää/Risto Ranne. Kolmannessa ottelussa Vesa/Risto aloitti tosi hyvin paria Eero/Klaus vastaan. Johto 4-1 kuivui kasaan. Oma syöttövuoro 4-4 -tilanteessa olisi pitänyt saada, mutta taktisesti väärät lyönnit päin nopeaa verkkomiestä (Eero) kohti koitui kohtaloksi. Ensimmäisen erän 7-5 jälkeen tuntui hieman vieneen tahtotilaa ja toinen erä menikin 6-2 parille Eero/Klaus, joka nousi siten lohkovoittoon.

Sunnuntaina lohkovoittajat kohtasivat toisensa kuten sijoitusotteluissa lohkokakkoset ja lohkokolmoset.

Päivän mielenkiintoisin ottelu parien Juha/Tarmo vs. Pertti/Nicklas välillä pelattiin heti alkuun. Pertti/Nicklas otti alun johdon 3-1, mutta myöhemmin tilanne tasoittui lukemiin 5-5. Pertti ja Juha ovat varmoja syöttäjiä, joten painetta oli tasoittavassa vuorossa Nicklaksella. Juha ja Tarmo saivat ratkaisevan murron, joten Tarmo pääsi syöttämään erävoitosta. Juha hääri verkkopelaajana sen verran hyvin, että erävoitto varmistui.

Toisessa erässä Tarmo onnistui verkolla paljon paremmin ja vastaavasti joissakin tilanteissa toisella parilla ei synkronoitunut peli odotetulla tavalla. Muutamia ns. helppoja virheitä tuli liikaa ja erävoiton 6-3 vei Juha ja Tarmo.

Parilla Eero/Klaus olisi ollut mahdollisuus haastaa Juha/Tarmo, muttei ei riittänyt tällä kertaa. Voitto Juhalle ja Tarmolle näytti tulevan kohtalaisen helposti, kunnes yllätyksellisesti toisen erän lopulla Pertti/Nicklas mursivat Juhan syötön. Eero/Klaus ottivat siis 5-1 jälkeen kaksi peliä, mutta Tarmo piti oman syöttönsä ja pari varmisti lohkonsa voiton ja seuramestaruuden. Kakkossijasta kilpailu oli ensimmäisessä erässä tosi tiukka. Kokemuksellaan ja taidoillaan Pertin johtama kaksikko vei tiebreikissä pelin 7-3 ja siten erän 7-6. Toisessa erässä helpommalla saatu erä 6-3 toi hopeaa.

Sijoitusotteluissa Ilpo Pokela oli kova luu. Kimmo Ahosen estyessä pariksi tuli Altti Mäkelä, joka on seuran perustamisaikaisia jäseniä. Parit Esa/Gez että Tony/Heikki jäivät tiukoissa otteluissa toisiksi.

Tulokset seuran sivulla. Osallistujille kiitokset hyvin tasaväkisistä otteluista.